* **Βαρκελώνη - Λισαβόνα – Πόρτο - Σαντιάγκο Ντε Κομποστέλα - Μπιλμπάο 8 μέρες 30/07 – 06/08, 06 – 13/08 & 13-20/08. Αεροπορικώς.**

**1η Μέρα | Θεσσαλονίκη – Βαρκελώνη.**

Συγκέντρωση στο αεροδρόμιο και επιβίβαση στο αεροσκάφος της Aegean Airlines για την απευθείας πτήση μας , για Βαρκελώνη. Άφιξη και αναχώρηση για το ξενοδοχείο μας. Τακτοποίηση και διανυκτέρευση.

**2η Μέρα |** **Βαρκελώνη – Σαραγόσα – Ξενάγηση πόλης – Μαδρίτη.**

Πρωινό και στη συνέχεια θα αναχωρήσουμε για την Μαδρίτη. Καθ’ οδόν, θα επισκεφθούμε τη Σαραγόσα, την πολυπληθέστερη πόλη της αυτόνομης περιφέρειας της Αραγονίας, με τα χαρακτηριστικά κτίρια της τέχνης «μουδεχάρ» με αρχιτεκτονική διακόσμηση επηρεασμένη από τη μουσουλμανική παράδοση, με στοιχεία από τη χριστιανική κουλτούρα και το γοτθικό στιλ. Θα δούμε την επιβλητική εκκλησία την Βασιλική της Πιλάρ και τον Καθεδρικό Ναό Λα Σέο, που έχουν ανακηρυχτεί από την UNESCO Μνημεία Παγκόσμιας Πολιτιστικής Κληρονομιάς. Άφιξη στην Μαδρίτη και τακτοποίηση στο ξενοδοχείο μας. Διανυκτέρευση.

**3η Μέρα | Μαδρίτη – Περιήγηση πόλης – Λισαβόνα.**

Πρωινό και ξεκινάμε για περιήγηση στην Ισπανική Πρωτεύουσα όπου θα δούμε την αρένα, την λεωφόρο της Καστίλλης με το Σαντιάγκο Μπερναμπέου, την πύλη της αλκάλα, την πλατεία της Κυβέλης, την πλατεία Κολόμβου, τον σταθμό Ατότσα και την περιοχή του Βασιλικού παλατιού. Στη συνέχεια θα αναχωρήσουμε για την γραφική και φιλόξενη  πρώτευσα της Πορτογαλίας την Λισαβόνα. Άφιξη και τακτοποίηση στο ξενοδοχείο μας.

**4η Μέρα | Λισαβόνα – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας στην πόλη που παρόλο τις συνεχόμενες επιδρομές των βαρβαρικών λαών διατηρεί έως και σήμερα τον Λατινικό χαρακτήρα της . Ένα από τα πιο φημισμένα αξιοθέατα της πόλης και ίσως το πιο περίτεχνο παγκοσμίως είναι το Μουσείο με τις Βασιλικές άμαξες όπου θα θαυμάσουμε μια μοναδική σε πολυτέλεια και πλούτο συλλογή που χρονολογείτε ανάμεσα στον 17ο και 19ο αιώνα .Επόμενος σταθμός μας είναι το μοναστήρι των Ιερωνυμιτών, το πιο εντυπωσιακό σύμβολο της πορτογαλικής δύναμης και πλούτου, που χτίστηκε το 1502 κατόπιν εντολής του βασιλιά Μanuel του 1ου για να τιμήσει την μνήμη του Vasco da Gama για την επιτυχή επιστροφή του από την Ινδία . Στην συνεχεία θα επισκεφθούμε το μνημείο των Ανακαλύψεων καθώς και τον πύργο του Μπελέμ, από όπου ξεκίνησαν οι Πορτογάλοι θαλασσοπόροι για το πέρατα της γης. Ο περίφημος αυτός πύργος που φαντάζει σαν ένα μικροσκοπικό κάστρο χτίστηκε το 1515 κοντά στις όχθες του ποταμού Τagus για να προστατεύσει τις εκβολές του ποταμού και έχει χαρακτηρισθεί από την UNESCO μνημείο παγκόσμιας κληρονομιάς**.** Ελεύθερος χρόνος**.**

**5η Μέρα | Λισαβόνα – Πόρτο – Ξενάγηση πόλης.**

Πρωινό και στη συνέχεια αναχώρηση για το γραφικό και ιστορικό Πόρτο. Άφιξη και αμέσως θα ξεκινήσουμε την ξενάγηση μας θαυμάζοντας τις καμπυλωτές γέφυρες, τα παλιά κτίσματα και τις αποβάθρες από όπου φορτώνονταν στις χαρακτηριστικές βάρκες το ομώνυμο κρασί. Θα συνεχίσουμε την ξενάγηση μας στην άνω πόλη, στην περιοχή του καθεδρικού ναού και το παλιό κτίριο των σιδηροδρόμων. Στη συνέχεια θα δούμε το χρυσοποίκιλτο ναό του Αγ. Φραγκίσκου, το παλιό χρηματιστήριο της πόλης και το παλάτι Μπόλσα. Ελεύθερος χρόνος για φαγητό και καφέ και αργά το απόγευμα θα επιστρέψουμε στο ξενοδοχείο μας.

**6η Μέρα | Πόρτο – Σαντιάγκο Ντε Κομποστέλα – Ξενάγηση πόλης – Οβιέδο.**

Πρωινό και αναχώρηση για την επιστροφή μας στην Ισπανία και στον πιο εμβληματικό προσυνητικό της τόπο τον Άγιο Ιάκωβο της Κομποστέλα. Άφιξη και περιήγηση στο κέντρο της πόλης και στην ομώνυμη εκκλησία. Χρόνος ελεύθερος και αναχωρούμε για την περιοχή της Πρωτεύουσας της Αστούριας, το Οβιέδο. Άφιξη και τακτοποίηση στο ξενοδοχείο μας. Διανυκτέρευση.

**7η Μέρα | Οβιέδο – Ξενάγηση πόλης – Μπιλμπάο – Ξενάγηση πόλης.**

Πρωινό και ξεκινάμε την ξενάγηση μας στα μνημεία Παγκόσμιας Πολιτιστικής Κληρονομιάς της Santa Maria del Naranco & του S. Miguel de Lillo. Εν συνεχεία θα μεταφερθούμε στο υψηλότερο σημείο του Οβιέδο και θα έχουμε την ευκαιρία να απολαύσουμε μια μοναδική θέα στην πόλη. Θα συνεχίσουμε με πανοραμική περιήγηση στο γήπεδο ποδοσφαίρου, την Plaza de Toros, την Plaza de Castilla, το θέατρο του δρόμου κ.α. Θα έχουμε επίσης τη δυνατότητα να περπατήσουμε από τον Καθεδρικό ναό του Σωτήρος μέχρι τον μεσαιωνικό δρόμο του Οβιέδο, το πανεπιστήμιο, το Δημαρχείο και την παραδοσιακή αγορά της. Μετά το τέλος της ξενάγησή μας θα έχετε χρόνο στη διάθεσή σας για βόλτα & φαγητό. Στη συνέχεια θα αναχωρήσουμε για την μεγαλύτερη χώρα των Βάσκων το Μπιλμπάο. Άφιξη και ξεκινάμε την πανοραμική μας ξενάγηση. Θα επισκεφτούμε την αψιδωτή Πλάθα Νουέβα (Καινούργια Πλατεία), το εντυπωσιακό Θέατρο Αριάγα, την γέφυρα Αρενάλ, τον Καθεδρικό Ναό, η Γκραν Βία (Μεγάλη Οδός) με τα κομψά καταστήματα, και τέλος το εντυπωσιακό κτίριο που στεγάζει το περίφημο Μουσείο Γιουγκενχάιμ. Ελεύθερος χρόνος περπατώντας στα δρομάκια της παλιάς πόλης με τα πολλά κάθε μορφής εστιατόρια και μπαρ που σερβίρουν τα φημισμένα νοστιμότατα φαγητά και μεζεδάκια της χώρας των Βάσκων. Τακτοποίηση στο ξενοδοχείο μας και διανυκτέρευση.

**8η Μέρα | Μπιλμπάο – Βαρκελώνη – Πτήση επιστροφής.**

Πρωινό και αναχώρηση με ενδιάμεσες στάσεις για την Βαρκελώνη. Άφιξη και περιήγηση στον διαθέσιμο χρόνο μας στην πανέμορφη αυτή πόλη. Μετάβαση στην πλατεία Ισπανίας για να παρακολουθήσουμε την μαγική κρήνη της Βαρκελώνης, ένα μοναδικό συνδυασμό σιντριβανιών και μουσικής. Στη συνέχεια θα αναχωρήσουμε για το αεροδρόμιο για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Βαρκελώνη - Λισαβόνα - Πόρτο - Σαντιάγκο Ντε Κομποστέλα - Μπιλμπάο 8 μέρες** | | | | **Αναχωρήσεις: 30/07, 06/08 & 13/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | 799€ | 632€ | 335€ | Πτήσεις Charter με Aegean Airlines: Θεσσαλονίκη - Βαρκελώνη (El Prat): 22:30-23:50 Βαρκελώνη (El Prat) - Θεσσαλονίκη: 01:45 - 05:30 \* \*Η επιστροφή γίνεται την Κυριακή (9η μέρα) |
|
|
| **Στη τιμή περιλαμβάνονται:** Πτήσεις προς / από Βαρκελώνη με ναυλωμένες πτήσεις της Aegean Airlines. 1 αποσκευή 23Kg. ανά άτομο + Χειραποσκευή 8kg. Πρωινό καθημερινά στον χώρο του ξενοδοχείου. Επτά (7) διανυκτερεύσεις σε ξενοδοχεία 3\* & 4\*. Πλήρες πρόγραμμα ξεναγήσεων στη Βαρκελώνη, Μαδρίτη, Λισαβόνα, Πόρτο, Σαντιάγκο Ντε Κομποστέλα, Οβιέδο και Μπιλμπάο. Επίσκεψη στην πρωτεύουσα της Αραγονίας Σαραγόσα. Ασφάλεια αστικής ευθύνης. Μετακινήσεις – Ξεναγήσεις - Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 195€. Τέλη διαμονής: 25€ (Συνολικά). Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|